stanford-oval/wikipedia huggingface dataset:
Nascom

| Nascom |
| --- | --- |

Kehittäjä:  Chris Shelton
Julkaistu:  1977 ja 1979
Suoritin:  Zilog Z80
Nascom 1 ja 2 ovat vuonna 1977 ja 1979 julkaistuja mikrotietokoneen rakennussarjoja. Tietokoneet olivat itse koottavia ja perustuivat Zilog Z80 -mikroprosessoriin.
Ensimmäisen mallin suunnitteli brittiläinen Chris Shelton.
Nascom-yrityksen osti myöhemmin Lucas Logic -yhtiö.
| Malli | Nascom 1 | Nascom 2 |
| --- | --- | --- |
| Prosessori | Zilog Z80 | Zilog Z80A |
| Prosessorin nopeus | 2 MHz | 2 MHz tai 4MHz (valittavissa kytkimellä) |
| RAM | 2 KB | 8 KB |
Morus

Morus tarkoittaa seuraavia asioita:
mulperit eli mulperipuut (Morus), kasvisuku
valkosuulat (Morus), eläinsuku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Morus”, voi hakea sivunnimihaulla, laajalla sivunnimihaulla tai tekstihaulla.
National Society of Film Critics

National Society of Film Critics (NSFC) on yhdysvaltalaisten elokuvakriitikkojen järjestö, joka perustettiin vuonna 1966 New Yorkissa. Järjestö arvostelee nimensä mukaisesti elokuvia, ja ajan mittaan siitä on tullut yksi arvostetuimmista elokuvakriitikkojen järjestöistä Pohjois-Amerikassa.
Aiheesta muualla

Virallinen sivusto (englanniksi)
Konsepti (yritys)

Konsepti Oy oli helsinkiläinen vuonna 1983 perustettu business-to-business-mainontaan erikoistunut mainostoimisto. Se muutti vuonna 2014 nimensä Faster Horse Oy:ksi ja myytiin osaksi Valve Groupia, johon kuuluu myös muun muassa mainostoimisto King.
Konsepti-ryhmään kuuluivat mainostoimisto Konsepti Oy:n lisäksi tytäryhtiönä design-toimisto Design Concept Oy sekä osakkuusyhtiönä viestintätoimisto ToimintaKonsepti Helsinki Oy. Ryhmän myyntikate vuonna 2010 oli n. 3,1 M euroa.  Konsepti Oy:n liikevaihto vuonna 2011 oli 2,4 miljoonaa euroa.
Historiaa

Mainostoimisto konseptin perustivat vuonna 1983 tuotantohyödykemainontaan erikoistuneessa Anderson & Lembke Oy:ssä työskennelleet Jorma Hinkka, Kirsi Hoffrén, Timo Kivi, Carola Oppman, Kaija Tietäväinen, Reino Uusitalo ja Martti Viitamäki. Konseptin erikoisosaamisalueeksi muodostui kansainvälinen teollisuuden business-to-business–brändimarkkinointi. Yrityksen loppuaikoina sen omistajia olivat Markus Natri, Timo Kivi, Kauko Isto ja Juha Pohjola. Konseptin yhtenä omistajana ja luovana johtajana toimi pitkään myös valokuvaaja ja kirjailija Pekka Nuikki.
Konsepti Oy oli 1980–1990-luvuilla yksi Suomen palkituimmista mainostoimistoista. Sen töitä on palkittu monissa mainosalan kilpailuissa, kuten Cannes Lions, Epica, London International Awards, Eurobest, Effie Finland, Vuoden Huiput, Kultajyvä, Huippusuora, Cresta Awards, Voitto - Suomalainen mainoselokuvakilpailu, The Golden Award of Montreux ja Moscow International Advertising Festival.
Konsepti oli kansainvälisen mainostoimistoverkosto Dialogue Internationalin jäsen.
Helmikuussa 2014 Konsepti Oy lakkautettiin ja se fuusioitui tytäryhtiönsä Design Concept Oy:n kanssa Faster Horse Oy:ksi. Saman vuoden lokakuussa Faster Horse myytiin Valve Groupille.
Aiheesta muualla

Yrityksen kotisivu (Arkistoitu – Internet Archive)
Kuolio (artisti)

Kuolio
Kuolio on näytelmäkirjailijä, näyttelijä ja muusikko Miko Kivisen vuonna 2005 luoma esiintymishahmo. Kuolio on muusikko ja liikunnallinen filosofi, jonka teoksia on usein luonnehdittu häiritseviksi ja kantaa ottaviksi. Kuolio käsittelee teoksissaan ihmistä biologisena olentona ja fyysisenä partikkelina. Tyylilajiltaan esitykset vaihtelevat musiikkiteatterista ja esitystaiteesta musiikkikeikkohin.
Kuolio on julkaissut levyn Miehen Kuolema (Joteskii Groteskii, 2016), joka on soundtrack samannimisestä esityksestä, jonka ohjasi Leea Klemola ja tuotti Tanssiteatteri Minimi vuonna 2013. Valokuvataiteilija Juha Metso on kuvannut ja käsikirjoittanut useita Kuolion musiikkivideoita. Kuolio-musikaalin ohjasi Juha Hippi vuonna 2011. Siinä esiintyivät mm. tanssitaiteilijat Jonna Aaltonen, Liisa Ruuskanen sekä Anja Lappi-Hautamäki.
Miko Kivinen on mukana myös PeukaLoiset-performance-ryhmässä ja yhtyeessä.
Aiheesta muualla

Kuolio-musikaalin arvio Savon Sanomissa 2011.
Miehen kuolema -esityksen arvio Teatteri-lehdessä 2013 (Arkistoitu – Internet Archive)
Miehen Kuolema-albumi Spotifyssa
Aiheesta muualla > Videoita

Kuolio esiintyy Kuopion jäähallissa Kalpa-Pelicans ottelun erätauolla.
Miehen kuolema Tanssiteatteri Minimissä v. 2013
Juha Metson ohjaama musiikkivideo Perhonen.
Kunta Kintehin saari

Kunta Kintehin saari (vuonna 2008).
| --- | --- |
Muut nimet:  James Island (aiempi nimi 2011 saakka)
Sijainti:  13.3175°N, 16.36134°W Upper Niumi North Bank Gambia
Vesialue:  Gambiajoki
Pinta-ala:  0,0035 km² 
| --- | --- |
Luokitus:  UNESCOn maailmanperintöluettelokohde (2003) 
muokkaa - muokkaa wikitekstiä - muokkaa Wikidataa
Kunta Kintehin saari (engl. Kunta Kinteh Island), 6. helmikuuta 2011 saakka James Island, on saari Gambiassa Gambiajoessa noin 30 kilometriä joen suulta. Se oli merkittävä Länsi-Afrikan orjakaupan keskus. Saari on saanut nykyisen nimensä gambialaissyntyisestä orjasta Kunta Kintestä.
Historia

Ensimmäiset saarelle saapuneet eurooppalaiset uudisasukkaat tulivat Kuurinmaan herttuakunnasta, jolla oli alueella muitakin siirtomaaomistuksia, ja olivat baltiansaksalaisia. He kutsuivat saarta nimellä St. Andrews Island[lähde? ]. Vuonna 1651 kuurinmaalaiset rakensivat saarella linnoituksen nimellä Jacob Fort herttua Jacob Kettlerin mukaan ja käyttivät sitä kauppakeskuksena. Saari siirtyi vuonna 1659 hollantilaisille ja kaksi vuotta myöhemmin englantilaisille.
Englantilaiset nimesivät saaren James Islandiksi ja linnoituksen Fort Jamesiksi Yorkin herttuan James Stuartin mukaan, joka kruunattiin myöhemmin Jaakko II:ksi. Englantilaiset käyttivät alkujaan linnoitusta kulta- ja norsunluukauppaan ja myöhemmin orjakauppaan.
Vuonna 1695 ranskalaiset valtasivat linnoituksen taistelun jälkeen. Se palautettiin englantilaisille 1697, mutta vallattiin uudestaan 1702. Englantilaisten ja ranskalaisten välikohtausten sekä merirosvojen takia linnoitus tuhottiin ja uudelleenrakennettiin monesti tänä aikana. Vuonna 1779 linnoitus hylättiin, kun Britannia luopui orjakaupasta.
Kulttuuriperintö

Kunta Kintehin saari on nykyään osa Unescon maailmanperintöluetteloa Länsi-Afrikan orjakaupan historiallisena kohteena. Kohteeseen kuuluu seitsemän erillistä kohdetta: Kunta Kintehin saari kokonaisuudessaan, portugalilaisen kappelin jäänteet ja siirtomaa-aikainen varasto Albredan kylässä, Maurel Frères -rakennus Juffuren kylässä, portugalilaisen siirtokunnan San Domingon rauniot sekä Gambiajoen suussa olevat kuuden tykin patteri ja Fort Bullenin linnoitus .
Aiheesta muualla

Kuvia tai muita tiedostoja aiheesta James Island Wikimedia Commonsissa
Varaston rauniot Albredan kylässä
Missä on suuri pohjoinen

| Missä on suuri pohjoinen |
| --- | --- |

Ohjaaja:  Hannu Kahakorpi
Käsikirjoittaja:  Rosa Liksom, Marjatta Lohikoski
Tuottaja:  Marjatta Lohikoski
Säveltäjä:  Pekka Marjanen
Kuvaaja:  Jouko Paavonen
Leikkaaja:  Lena Paersch
Lavastaja:  Anu Maja
Pääosat:  Outi Alanen, Paavo Pentikäinen
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  14. helmikuuta 1991
Kesto:  74 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Missä on suuri pohjoinen on Yle TV1:n teatteritoimituksen tuottama, vuonna 1991 ensiesitetty televisioelokuva.
Elokuvassa nuori, Ruotsissa äitinsä kanssa asuva punkkarityttö (Outi Alanen) lähtee helsinkiläisisänsä luota ja liftaa hiljaisen rekkamiehen (Paavo Pentikäinen) kyydissä kohti pohjoista. Aluksi rääväsuinen tyttö sanoo jäävänsä pois Jyväskylässä, sitten Oulussa, sitten Rovaniemellä, kunnes pian ollaankin jo Jäämeren rannalla.
Ylen tallennepalvelu julkaisi elokuvan tuoreeltaan VHS-videona kirjastoja varten.
Missä on suuri pohjoinen esitettiin televisiossa myös muun muassa Saksassa, Ranskassa, Sloveniassa, Unkarissa, Tšekkoslovakiassa, Romaniassa, Puolassa ja IVY-maissa.
Aiheesta muualla

Missä on suuri pohjoinen Internet Movie Databasessa (englanniksi)
Missä on suuri pohjoinen Elonet.
Neelix

Neelix voi viitata seuraaviin:
Neelix (DJ), saksalainen DJ ja tuottaja
Neelix (TV-hahmo), roolihahmo TV-sarjassa Star Trek: Voyager
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neelix”, voi hakea sivunnimihaulla, laajalla sivunnimihaulla tai tekstihaulla.
Kung Fu Panda: Showdown of Legendary Legends

| Kung Fu Panda: Showdown of Legendary Legends |
| --- | --- |

Kehittäjä:  Vicious Cycle
Julkaisija:  Little Orbit
Jakelija:  Steam, Nintendo eShop ja Microsoft Store
Julkaistu:  2015
Lajityyppi:  Taistelupeli
Pelimuoto:  yksinpeli ja moninpeli
Ikäluokitus:  ESRB: 10 vuotta tai vanhempi 
Alusta:  PlayStation 4 PlayStation 3 Xbox One Xbox 360 Wii U Nintendo 3DS PC
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Kung Fu Panda: Showdown of Legendary Legends on Kung Fu Panda -sarjaan perustuva taisteluvideopeli. Se julkaistiin PlayStation 4, PlayStation 3, Xbox 360, Xbox One, Nintendo 3DS, Wii U ja Microsoft Windows.
Pelin kulku

Peli muistuttaa paljon suositumpaa Super Smash Bros -sarjaa. Tavoitteena on hyökätä muiden pelaajien kimppuun, nostaa heidän prosenttiosuuttaan ja sitten pudottaa heidät ulos ruudun ulkopuolella. Pelissä on erilaisia ​​tiloja, kuten ajastettu ottelu ja elämäottelu. Käytettävissä on monia esineitä. pelissä on "Awesome moves" eli superhyökkäyksiä jota toteutetaan vihollisten hakkaamisella.
Hahmot

Pelissä on yhteensä 28 suosittua hahmoa Kung Fu Panda -sarjasta. Ensimmäiset 20 olivat saatavilla pelin julkaisun yhteydessä, ja loput kahdeksan olivat ladattavia hahmoja, jotka tulivat saataville Kung Fu Panda 3:n julkaisun jälkeen.
National Society for the Prevention of Cruelty to Children

Pastori Benjamin Waugh oli yksi NSPCC:n edeltäjän London Society for the Prevention of Cruelty to Childrenin perustajista.
National Society for the Prevention of Cruelty to Children (NSPCC) on brittiläinen järjestö, joka toimii lastensuojelun hyväksi.
Liverpoolilainen liikemies Thomas Agnew vieraili New York Society for the Prevention of Cruelty to Childrenin luona New Yorkin -matkallaan vuonna 1881. Hän vakuuttui järjestön työstä ja halusi luoda samanlaisen avun liverpoolilaislapsille. Agnew perusti vuonna 1883 Liverpool Society for the Prevention of Cruelty to Children -järjestön. Monet muut kaupungit seurasivat Liverpoolin mallia, ja vuonna 1884 Shaftesburyn jaarli Anthony Ashley-Cooper ja pastorit Edward Rudolph sekä Benjamin Waugh perustivat London Society for the Prevention of Cruelty to Children -järjestön (Lontoon SPCC). Yhdistyneen kuningaskunnan parlamentti hyväksyi maan ensimmäisen lain lasten suojelemiseksi pahoinpitelyiltä ja laiminlyönneiltä Lontoon SPCC viiden vuoden kampanjan jälkeen. Lontoon SPCC muutti nimensä National Society for the Prevention of Cruelty to Childreniksi (NSPCC) vuonna 1899, sillä sillä oli jo haaratoimistoja ympäri Isoa-Britanniaa ja Irlantia.
NSPCC sai kuninkaallisen oikeuden (Royal Charter) vuonna 1895, kun kuningatar Viktoriasta tuli järjestön ensimmäinen kuninkaallinen suojelija. Se ei kuitenkaan lisännyt nimensä eteen Royal-määritettä, sillä NSPCC oli nimenä tuossa vaiheessa jo tunnettu. Lisäksi se ei halunnut sekoittua Royal Society for the Prevention of Cruelty to Animals -järjestöön, joka oli ollut toiminnassa jo yli 50 vuotta.
Aiheesta muualla

Järjestön kotisivut (englanniksi)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Society for the Prevention of Cruelty to Children
Käännös suomeksi
Kylkiäinen (Janakkala)

| Kylkiäinen |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°53′55″N, 24°52′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Puujoen alue (35.82)
Laskuoja:  oja Mallinkaistenjärveen 
Järvinumero:  35.825.1.006
Mittaustietoja
Pinnankorkeus:  116,7 m 
Rantaviiva:  1,287 km  
Pinta-ala:  6,285  ha 
 fiKylkiäinen 
Kylkiäinen  on Kanta-Hämeessä Janakkalassa Löyttymäen kylän lähellä sijaitseva lampi.
Maantietoa

Lampi sijaitsee aivan Mallinkaistenjärven kyljessä. Sen pinta-ala on 6,3 hehtaaria ja se on 550 metriä pitkä ja 150 metriä leveä. Sen rantaviivan pituus on 1,3 kilometriä ja sen rannat ovat pääasiassa metsämaata. Sen rantaan on rakennettu kuusi vapaa-ajan asuntoa, joille johtaa tiet Mallinkaisten suunnalta.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Mallasjoen valuma-alueeseen, johon lampi kuuluu. Lammen vedenpinnan korkeus on 116,7 metriä mpy, mikä on 0,2 metriä ylempänä kuin Mallinkaistenjärvessä. Lammen pohjoispäästä laskee siihen lyhyt puro ja lammen lounaisrantaan laskee kaksi lyhyttä metsäojaa.
Mortuary

| Mortuary |
| --- | --- |

Ohjaaja:  Tobe Hooper
Käsikirjoittaja:   Jace Anderson  Adam Gierasch 
Tuottaja:   E.L. Katz  Peter Katz 
Säveltäjä:  Joseph Conlan
Pääosat:   Dan Byrd  Denise Crosby  Stephanie Patton  Alexandra Adi  Rocky Marquette  Price Carson 
Valmistustiedot
Valmistusmaa:  Yhdysvallat
Tuotantoyhtiö:  Sandre Etronome
Levittäjä:  Echo Bridge Home Entertainment Netflix
Ensi-ilta:  2005
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mortuary on vuonna 2005 tehty kauhuelokuva. Elokuvan on ohjannut Tobe Hooper.
Elokuva kertoo Doylen perheestä, jotka muuttavat syrjäiseen pikkukaupunkiin äidin työn perässä. Uusi työ onkin hylätyn Fowlerin veljesten hautaustoimiston johtaminen. Kaupunkilaiset huhuavat että alueella kummittelisi. Rauhallisen alun jälkeen saa kuitenkin Doylen perhe huomata että huhuissa onkin jonkinlaista perää.
Näyttelijät

| 0 | 1 | 2 |
| --- | --- | --- |
|  Dan Byrd  | … |  Jonathan Doyle   |
|  Denise Crosby  | … |  Leslie Doyle   |
|  Stephanie Patton  | … |  Jamie Doyle   |
|  Alexandra Adi  | … |  Liz   |
|  Rocky Marquette  | … |  Grady   |
|  Price Carson  | … |  Bobby Fowler   |
Koptilaisuus

Koptilainen kirkko Kairossa.
Koptilaisen kirkon paavi Shenouda III jumalanpalveluksessa.
Koptilaisuus on etninen kristinuskon orientaaliortodoksisiin kirkkoihin kuuluva kirkkokunta, joka syntyi antiikin aikana Aleksandriassa ja oli 300-luvulta 600-luvulle saakka valtauskonto Egyptissä. Myöhemmin islam syrjäytti sen, mutta noin 10 % egyptiläisistä on nykyäänkin koptilaiskristittyjä. Koptilaisuus on säilynyt poikkeuksellisen alkuperäisenä ja sen tavat poikkeavat eurooppalaisesta kristillisyydestä.
Koptilaisten kirkkokunta, Aleksandrian koptilais-ortodoksinen kirkko, on yksi orientaaliortodoksisista kirkoista.
Historia

Aleksandriasta tuli varhain kristinuskon tärkeä keskus, ja sen piispanistuin nautti Roomaan ja Antiokiaan verrattavaa arvostusta Nikean kirkolliskokouksessa vuonna 325. Aleksandrian patriarkkaa alettiin kutsua paaviksi ensimmäisenä kristikunnassa. Viran tärkeimpiä haltijoita oli Kyrillos Aleksandrialainen (376–444). Hän johti Efesoksen kirkolliskokousta vuonna 431, missä nestoriolaisuus tuomittiin harhaoppina. Alkuperäisessä muodossa nestoriolaisuus piti Jeesusta  vain ihmisenä, johon Jumala vaikutti, kun taas kristillinen ortodoksia määritteli hänet yhdeksi persoonaksi (kr. hypostasis), joka oli luonnoltaan (kr. fysis) sekä ihminen että Jumala.
Koptien ja Egyptin kreikkaa puhuvien melkiittien välille puhkesi pian uusi kristologinen kiista. Kyrillos tulkitsi Jeesuksen ykseyden käsitteen "luonto" pohjalta, kun taas Kalkhedonin kirkolliskokous (451) päätti, että Jeesuksella oli yksi persoona ja kaksi luontoa. Kyrilloksen tulkinnasta tuli miafysiittinen harhaoppi, kun taas melkiitit asettuivat ortodoksiselle kannalle. Kristologisiin kiistoihin osasyynä saattoivat olla kielivaikeudet teologisten käsitteiden luonto, olemus ja olio  kääntämisessä kielestä toiseen.
Koptikirkon keskeinen oppi oli Jumalan ykseys, täwähedo, joka vastasi islamin käsitettä tawhid. Koptilaisuuteen kuuluu myös ympärileikkaus, kuten juutalaisuuteen ja islamiin. Mooseksen lain noudattaminen näkyy myös eräissä muissa rituaaleissa, kuten Korkean veisun esittämisenä Pääsiäisen jälkeisenä lauantaina.
Koptit etnisenä ryhmänä

Koptit ovat niiden egyptiläisten jälkeläisiä, jotka puhuivat myöhäisegyptiläistä kieltä. Se tunnettiin koptina, kreikaksi Aigyptios. Kun muslimit alkoivat pitää itseään arabeina, nimitys "kopti" jäi Egyptin kristityille.  Koptilaiskristityt eli koptit ovat pysyneet omana ryhmänään islamilaisessa Egyptissä, ja Egyptin muslimiväestöstä poiketen he eivät yleensä pidä itseään arabeina.
Begoña Dobon ja muiden tutkimuksen (2015) mukaan koptit ovat geneettisesti lähellä muita egyptiläisiä, mutta eivät ole yhtä paljon sekoittuneet arabien kanssa  ja ovat mahdollisesti suoremmin muinaisten egyptiläisten jälkeläisiä.
The Ethiopian Zion Coptic Church

Marcus Garvey perusti 1950-luvulla Jamaikalla kirkon, joka kutsuu itseään koptilaiseksi. Marihuana kuuluu sen sakramentteihin.
Kirjallisuus

C. Wilfred Griggs: Early Egyptian Christianity : from its origins to 451 C.E..  Leiden, Alankomaat:  Brill, 1990.  ISBN 90-04-09159-9.  (englanniksi)
Tapani Kärkkäinen: ”IV Orientaaliset kirkot”, Kirkon historia. Ortodoksin käsikirja, s. 86.  Jyväskylä:  Ortodoksisen kirjallisuuden julkaisuneuvosto, 1999.  ISBN 951-8979-27-8.
Otto F. A. Meinardus: Two thousand years of Coptic Christianity.  Kairo, Egypti:  American University in Cairo Press, 2002.  ISBN 9774247574.  (englanniksi)
Maarit Peltomaa: Uskontojen kohtaaminen ja koptilaisen kirkon synty ajanlaskumme ensimmäisten vuosisatojen Egyptissä.  (Opinnäytetyö)  Helsinki:  Helsingin yliopisto. Teologinen tiedekunta, Yleinen kirkkohistoria., 1996.
Popp, Volker: The early history of islam, following inscriptional and numismatic testimony. Teoksessa: Karl-Heinz. Ohlig & Gerd-R. Puin (toim.) The Hidden Origin of Islam. New Research into its Early History, s. 17–124.  Prometheus Books, 2010.  ISBN 978-1-59102-634-1.  Teoksen verkkoversio. (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Coptic Orthodox Church Network . (englanniksi)
The Coptic Orthodox Church Centre. (englanniksi)
The Coptic Network: Encyclopedia Coptica. (englanniksi)
Kuka on Harry Kellerman?

| Kuka on Harry Kellerman?> Who Is Harry Kellerman and Why Is He Saying Those Terrible Things about Me? |
| --- | --- |

Ohjaaja:  Ulu Grosbard
Käsikirjoittaja:  Herb Gardner
Tuottaja:  Herb Gardner
Säveltäjä:  Shel Silverstein
Kuvaaja:  Victor J. Kemper
Leikkaaja:  Barry Malkin
Tuotantosuunnittelija:  Harry Horner
Valmistustiedot
Valmistusmaa:  Yhdysvallat
Tuotantoyhtiö:  Cinema Center Films
Levittäjä:  National General Pictures
Kesto:  108 minuuttia 381 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuka on Harry Kellerman? (Who Is Harry Kellerman and Why Is He Saying Those Terrible Things about Me?) on Ulu Grosbardin ohjaama yhdysvaltalainen draamakomedia vuodelta 1971. Sen pääosia näyttelevät Dustin Hoffman, Jack Warden ja Barbara Harris, joka sai roolistaan Oscar-ehdokkuuden. Musiikin on tehnyt Shel Silverstein, joka myös esiintyy elokuvassa yhtyeensä Dr. Hook & The Medicine Show mukana.
Juoni

Aikoinaan menestynyt mutta nyttemmin ikääntynyt ja itsetuhoinen rockmuusikko ja hitintekijä Georgie (Hoffman) hoitaa itseään kuntoon psykiatrin (Warden) sohvalla. Hän asuu yksin kolmikerroksisessa, futuristisesti sisustetussa kattohuoneistossaan Manhattanin General Motors Buildingin huipulla ja soittelee entisille naisystävilleen miehenä nimeltä Harry Kellerman, joka muka paljastaa heille kiusallisia asioita poptähti Georgiesta. Tajunnanvirtaa muistuttava elokuva seuraa yhtä vuorokautta tähden elämässä, mutta palaa takaumin myös Georgien nuoruuteen. Avoimeksi jäävässä loppukohtauksessa Georgie lentää yksityiskoneellaan kohti Manhattanin rakennuksia, mutta kuva leikataan hiihtorinteeseen, jossa hän laskettelee tyytyväisenä psykiatrinsa kanssa.
Rooleissa

| 0 | 1 | 2 |
| --- | --- | --- |
|  Dustin Hoffman  | … |  Georgie Soloway   |
|  Barbara Harris  | … |  Allison Densmore   |
|  Jack Warden  | … |  tohtori Solomon F. Moses   |
|  David Burns  | … |  Leon Soloway   |
|  Dom DeLuise  | … |  Irwin Marcy  |
Vastaanotto

Elokuva sai aikalaiskriitikoilta vaihtelevia arvioita. Sitä pidettiin rakenteeltaan ja pyrkimyksiltään sekavana, mutta esimerkiksi Helsingin Sanomien Paula Talaskivi näki sen kuitenkin mielenkiintoisena kokeiluna. Chicago Sun-Timesin Roger Ebertiä kiusasi elokuvan Hollywoodille tyypillinen köykäinen tapa suhtautua itsemurha-ajatuksiin tarinassa, joka toisaalta kuvaa ironisoiden Burt Bacharachin tai Rod McKuenin kaltaista viihdemaailman supermenestyjää.
Kylkiäinen (Joutsa)

| Kylkiäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°42′01″N, 26°22′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Suonteeseen 
Järvinumero:  14.851.1.020
Mittaustietoja
Pinnankorkeus:  97,3 m  
Pituus:  280 m  
Leveys:  90 m  
Rantaviiva:  0,653 km  
Pinta-ala:  1,643 ha  
Saaria:  ei saaria 
 fiKylkiäinen 
Kylkiäinen  on Keski-Suomessa Joutsassa  Marjotaipaleen lähellä sijaitseva lampi.
Maantietoa

Lampi on 280 metriä pitkä, 90 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 97,3 metriä mpy.
Neuroanatomia

Neuroanatomia on neurotieteen osa-alue, joka tutkii hermoston rakennetta. Makroneuroanatomia keskittyy yleisiin rakenteisiin, paljaalla silmällä erotettaviin yhteyksiin. Mikroneuroanatomiassa painopiste on hermosolujen eli neuronien järjestäytymisessä, yhteyksissä ja solunsisäisissä rakenteissa. Tutkimusmenetelmiä on useita, esimerkiksi Camillo Golgin kehittämä värjäysmenetelmä, Golgin menetelmä, jonka avulla neuronien eri osia voidaan erottaa toisistaan.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Neuroanatomy
Kuokkalampi (Lappeenranta)

| Kuokkalampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lappeenranta
Koordinaatit:  61°00′49″N, 27°56′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Jängynjärveen 
Järvinumero:  14.192.1.043
Mittaustietoja
Pinnankorkeus:  75,8 m  
Pituus:  300 m  
Leveys:  230 m  
Rantaviiva:  0,929 km  
Pinta-ala:  6,201 ha  
Saaria:  ei saaria 
 fiKuokkalampi 
Kuokkalampi  on Etelä-Karjalassa Lappeenrannassa Hurtanmaan kylän lähellä sijaitseva lampi.
Maantietoa

Lammen pinta-ala on 6,2 hehtaaria, se on 300 metriä pitkä ja 250 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Lammen vedenpinnan korkeus on 75,8 metriä mpy.